CELEX: 32009D0822
Language: mt
Date: 2009-10-15 00:00:00
Title: 2009/822/KE: Deċiżjoni tal-Kummissjoni tal- 15 ta’ Ottubru 2009 li temenda d-Deċiżjoni 2009/821/KE fir-rigward tal-lista ta’ postijiet ta’ spezzjoni fuq il-fruntiera (notifikata bid-dokument numru C(2009) 7789) (Test b’relevanza għaż-ŻEE)

12.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 296/59
            
         DEĊIŻJONI TAL-KUMMISSJONI
   tal-15 ta’ Ottubru 2009
   li temenda d-Deċiżjoni 2009/821/KE fir-rigward tal-lista ta’ postijiet ta’ spezzjoni fuq il-fruntiera
   (notifikata bid-dokument numru C(2009) 7789)
   (Test b’relevanza għaż-ŻEE)
   (2009/822/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1) u b’mod partikolari t-tieni subparagrafu tal-Artikolu 6(4) tagħha,
   Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (2), u b’mod partikolari l-Artikolu 6(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2009/821/KE tat-28 ta’ Settembru 2009 tfassal lista approvata ta’ postijiet ta’ spezzjoni fuq il-fruntiera, tistabbilixxi ċerti regoli dwar l-ispezzjonijiet imwettqa mill-esperti veterinarji tal-Kummissjoni u tistabbilixxi l-unitajiet veterinarji fi TRACES (3), tistipula lista ta’ postijiet ta’ spezzjoni approvati bi qbil mad-Direttivi 91/496/KEE u 97/78/KE. Il-lista hija stipulata fl-Anness I għal dik id-Deċiżjoni.
            
         
               (2)
            
            
               Barra minn hekk, id-Deċiżjoni 2009/821/KE tħassar u tieħu post id-Deċiżjoni tal-Kummissjoni 2001/881/KE tas-7 ta’ Diċembru 2001 li tagħmel lista ta’ postijiet ta’ spezzjoni fuq il-fruntiera miftiehma għal verifiki veterinarji fuq annimali u prodotti mill-annimali minn pajjiżi terzi u li taġġorna r-regoli dettaljati dwar il-verifiki li jridu jsiru mill-esperti tal-Kummissjoni (4),
            
         
               (3)
            
            
               Is-servizz ta’ spezzjoni tal-Kummissjoni (Uffiċċju Alimentari u Veterinarju) wettaq spezzjoni tal-post ta’ spezzjoni tal-fruntiera fil-port ta’ Astakos fil-Greċja f’Novembru 2008, skont id-Deċiżjoni 2001/881/KE
            
         
               (4)
            
            
               L-ispezzjoni ħarġet fil-beraħ numru ta’ dgħufijiet strutturali. L-awtorità kompetenti fil-Greċja pprovdiet għalhekk pjan ta’ azzjoni biex tittratta dawn id-dgħufijiet. Dak il-pjan ta’ azzjoni nstab li kien sodisfaċenti. Il-post ta’ spezzjoni fil-port ta’ Astakos għandu għalhekk jiżdied mal-lista ta’ postijiet ta’ spezzjoni fuq il-fruntiera approvati mniżżla fl-Anness I tad-Deċiżjoni 2009/821/KE.
            
         
               (5)
            
            
               Id-Deċiżjoni 2009/821/KE għandha għalhekk tiġi emendata skont dan.
            
         
               (6)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Fl-Anness I tad-Deċiżjoni 2009/821/KE fil-parti li tikkonċerna l-Greċja, tiddaħħal l-entrata li ġejja qabel id-dħul għall-Ajruport Internazzjonali ta’ Ateni:
   
      
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  “Astakos
               
               
                  GR AST 1
               
               
                  P
               
               
                   
               
               
                  HC-T(FR)(2), HC-NT(2), NHC-NT”
               
               
                   
               
            
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-15 ta’ Ottubru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 24.9.1991, p. 56.
   
      (2)  ĠU L 24, 30.1.1998, p. 9.
   
      (3)  Ara paġna 1 ta’ dan il-Ġurnal Uffiċjali.
   
      (4)  ĠU L 326, 11.12.2001, p. 44.